الإدعاء
- محمد أنور، نجم مسرح مصر، نشر تغريدة على حسابه الرسمي بموقع تويتر، مكتوب فيها فيها: "حسب الإحصائيات في مصر نسبة الإناث ٧٠٪ و نسبة الرجال ٣٠٪ و مع ذلك تلاقي ٩٥٪ من البنات مرتبطين ... متخيلين كمية البركه اللي موجوده في الرجالة".
– الكلام ده غير صحيح، عدد الرجالة مش أقل من عدد الستات ولا حاجة، وإنما عدد الذكور أكبر من عدد الإناث بـ3 مليون نسمة.✅✅
– بحسب آخر إحصائيات الجهاز المركزي للتعبئة العامة والإحصاء، عدد السكان التقديري للمصريين بالداخل وصل في بداية 2019 إلى 98 مليون نسمة، منهم 50.5 مليون ذكر بنسبة 51.5%، و47.5 مليون أنثى 48.5%، يعني عدد الذكور أكبر من عدد الإناث بـ3 مليون نسمة.✅✅
– النسبة العالمية الطبيعية الذكور إلى الإناث عند الولادة هي 105 ذكور مقابل 100 أنثى، وده بسبب الحاجة إلى رجال إضافيين للمحافظة على التوازن لأن الرجال يموتون قبل النساء. ✅✅
– نسبة الذكور إلى الإناث عندنا في مصر هي 106.3 ذكور لكل 100 أنثى، يعني أعلى من النسبة العالمية بحاجة بسيطة، يعني الوضع في مصر طبيعي، وأسطورة إن عدد الستات أكبر من عدد الرجالة بكتير دي غير حقيقية بالمرة.👫